ddrg/super_eurlex huggingface dataset:
Virallinen lehti nro C 052 , 24/02/2000 s. 0029 - 0029



EFTAN TUOMIOISTUIMEN KOKOONPANO (2000/C 52/11) 1. Tuomioistuimen kokoonpano Tuomioistuimen julkisessa istunnossa, joka pidettiin 11. tammikuuta 2000, nimitettiin Per Tresselt Bjørn Haugin seuraajaksi EFTAn tuomioistuimen tuomariksi 1. päivästä tammikuuta 2000 31. päivään joulukuuta 2005. Nimitys perustuu Norjan hallituksen esitykseen ja sopimuspuolten päätökseen. Per Tresselt vannoi tuomarinvalan 11. tammikuuta 2000 pidetyssä julkisessa istunnossa. Vala perustuu valvontaviranomaisen ja tuomioistuimen perustamisesta tehdyn EFTA-valtioiden sopimuksen pöytäkirjassa N:o 5 olevaan 2 artiklaan. 2. Tuomioistuimen presidentin valinta EFTAn tuomioistuimen uuden tuomarin nimittämisen jälkeen 11. tammikuuta 2000 valittiin Thór Vilhjálmsson EFTAn tuomioistuimen presidentiksi 11. päivästä tammikuuta 2000 31. päivään joulukuuta 2002 valvontaviranomaisen ja tuomioistuimen perustamisesta tehdyn sopimuksen 30 artiklan nojalla.
Virallinen lehti nro C 044 , 18/02/1999 s. 0009 - 0009



TUOMIOISTUIMEN NEUVOA-ANTAVA LAUSUNTO 24 päivänä marraskuuta 1998 asiassa E-2/98 (Héra ssdómur Reykjavíkurin (Reykjavikin käräjäoikeuden) esittämä pyyntö saada neuvoa-antava lausunto): Samtók verslunarinnar - Félag íslenskra stórkaupmanna, (FÍS, Islannin kauppiasliitto) vastaan Islannin hallitus ja Lyfjaver ssnefnd (lääkkeiden hinnoitteluvirasto) (1) (lääkevalmisteiden hinnoittelu - yleinen hinnanalennus - hintojen sääntelyjärjestelmä) (Työjärjestyksen 27 artiklan 5 kohdan nojalla ainoastaan englannin- ja islanninkieliset tekstit ovat todistusvoimaisia) (1999/C 44/10) Asiassa E-2/98, jossa islantilainen Héraõsdómur Reykjavíkur (Reykjavikin käräjäoikeus) on pyytänyt tuomioistuimelta valvontaviranomaisen ja tuomioistuimen perustamisesta tehdyn EFTA-valtioiden sopimuksen 34 artiklan nojalla neuvoa-antavaa lausuntoa neuvoston direktiivin 89/105/ETY tulkinnasta käräjäoikeudessa vireillä olevassa asiassa Samtók verslunarinnar - Félag íslenskra stórkaupmanna, (FÍS, Islannin kauppiasliitto) vastaan Islannin hallitus ja Lyfjaver ssnefnd (lääkkeiden hinnoitteluvirasto), tuomioistuin, jonka presidenttinä toimi Bjørn Haug, tuomareina Thór Vilhjálmsson ja Carl Baudenbacher (esittelijä) sekä kirjaajana Gunnar Selvik, antoi 24 päivänä marraskuuta 1998 neuvoa-antavan lausunnon, jonka päätöslauselma on seuraava: 1. Direktiivin 89/105/ETY 4 artiklaa sovelletaan, kun viranomainen, jolla on valtuus hyväksyä reseptilääkkeiden enimmäishinnat, päättää omasta aloitteestaan laskea kaikkien sellaisten lääkkeiden enimmäistukkuhintaa, joiden omakustannushinta ylittää tietyn määrän, lääkkeiden vähittäishintojen laskemiseksi naapurivaltioiden hintatasolle ja valtion lääkemenojen vähentämiseksi. Neuvoston direktiivin 89/105/ETY 2 ja 3 artiklaa ei sovelleta tällaisiin yleisiin toimenpiteisiin. 2. Tällainen toimivaltaisen viranomaisen yleinen päätös on direktiivin 89/105/ETY mukainen, siltä osin kuin se vastaa menettelyjä ja avoimuutta koskevia vaatimuksia, joista säädetään direktiivin 4 artiklassa. 3. Neuvoston direktiivin 89/105/ETY 4 artiklan 2 kohdan mukaan se, jolla on lupa saattaa lääke markkinoille, voi pyytää, ettei häneen sovellettaisi yleistä päätöstä alentaa tukkuhintoja. Kansalliset toimenpiteet ovat näin ollen direktiivin 4 artiklan mukaisia vain siinä tapauksessa, että niissä taataan tällainen mahdollisuus. (1) EYVL C 275, 3.9.1998, s. 4.
Virallinen lehti nro C 268 , 27/08/1998 s. 0011 - 0011



TUOMIOISTUIMEN TUOMIO 19 päivänä kesäkuuta 1998 asiassa E-10/97: EFTAn valvontaviranomainen vastaan Norjan kuningaskunta(Sopimuspuolen velvoitteiden laiminlyöminen - vinyylikloridimonomeerille altistuvien työntekijöiden terveyden suojeleminen - neuvoston direktiivi 78/610/ETY) (98/C 268/11) Asiassa E-10/97: EFTAn valvontaviranomainen vastaan Norjan kuningaskunta, jossa on pyydetty julistusta siitä, että Norja on jättänyt asetetun määräajan kuluessa antamatta kansallisia säännöksiä, jotka ovat tarpeen Euroopan talousalueesta tehdyn sopimuksen liitteessä XVIII olevassa 2 kohdassa tarkoitetun säädöksen eli vinyylikloridimonomeerille altistuvien työntekijöiden terveyden suojelemista koskevien jäsenvaltioiden lakien, asetusten ja hallinnollisten määräysten lähentämisestä 29 päivänä kesäkuuta 1978 annetun neuvoston direktiivin 78/610/ETY noudattamiseksi, sellaisena kuin se on tarkistettuna ETA-sopimuksen pöytäkirjassa N:o 1, ja on näin ollen laiminlyönyt velvoitteensa kyseisen säädöksen 11 artiklan ja ETA-sopimuksen 7 artiklan mukaisesti, tuomioistuin, jonka presidenttinä toimi Bjørn Haug, tuomareina Thór Vilhjálmsson ja Carl Baudenbacher (esittelijä), antoi 19 päivänä kesäkuuta 1998 tuomion, jonka päätöslauselma on seuraava: 1. Julistetaan, että Norjan kuningaskunta, joka on jättänyt asetetun määräajan kuluessa antamatta kansallisia säännöksiä, jotka ovat tarpeen ETA-sopimuksen liitteessä XVIII olevassa 2 kohdassa tarkoitetun säädöksen (vinyylikloridimonomeerille altistuvien työntekijöiden terveyden suojelemista koskevien jäsenvaltioiden lakien, asetusten ja hallinnollisten määräysten lähentämisestä 29 päivänä kesäkuuta 1978 annetun neuvoston direktiivin 78/610/ETY) noudattamiseksi, sellaisena kuin se on tarkistettuna ETA-sopimuksen pöytäkirjassa N:o 1, ja on näin ollen laiminlyönyt velvoitteensa kyseisen säädöksen 11 artiklan ja ETA-sopimuksen 7 artiklan mukaisesti. 2. Määrää Norjan kuningaskunnan korvaamaan tästä aiheutuvat
Virallinen lehti nro L 123 , 23/05/1996 s. 0025 - 0025



PÄÄTÖS 20 päivänä joulukuuta 1995 tehty päätös EFTAn tuomioistuimen virallisista vapaapäivistä vuonna 1996 EFTAn TUOMIOISTUIN, joka ottaa huomioon työjärjestyksen 24 artiklan 3 kohdan, jonka mukaan tuomioistuimen on noudatettava toimipaikkansa virallisia vapaapäiviä, ottaa huomioon työjärjestyksen 76 artiklan 2 kohdan, jonka mukaan tuomioistuimen on laadittava luettelo virallisista vapaapäivistä ja julkaistava se Euroopan yhteisöjen virallisen lehden ETA-osastossa ja ETA-täydennysosassa, ottaa huomioon, että on päätetty tuomioistuimen muutosta Luxemburgiin ja että muuttopäivämäärää ei ole vielä vahvistettu sekä että tällaisen muuton seurauksena on mahdollisesti laadittava tarkistettu luettelo virallisista vapaapäivistä, ON PÄÄTTÄNYT SEURAAVAA: Niin kauan kuin tuomioistuimen kotipaikka on Geneve Sveitsissä, seuraavat päivät vuonna 1996 ovat virallisia vapaapäiviä, jolloin tuomioistuin on suljettu: >TAULUKON PAIKKA>
2003/4/: EFTA-valtioiden pysyvän komitean päätös N:o 4/2003/PK, tehty 4 päivänä joulukuuta 2003, ETA:n rahoitusjärjestelmän välivaiheen komitean perustamisesta



Virallinen lehti nro L 058 , 26/02/2004 s. 0025 - 0026



EFTA-valtioiden pysyvän komitean päätös N:o 4/2003/PK, tehty 4 päivänä joulukuuta 2003, ETA:n rahoitusjärjestelmän välivaiheen komitean perustamisesta EFTA-VALTIOIDEN PYSYVÄ KOMITEA, joka ottaa huomioon Euroopan talousalueesta tehdyn sopimuksen (jäljempänä "ETA-sopimus"), sellaisena kuin se on mukautettuna Euroopan talousalueesta tehdyn sopimuksen mukauttamisesta tehdyllä pöytäkirjalla, ottaa huomioon sopimuksen Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan osallistumisesta Euroopan talousalueeseen (jäljempänä "ETA:n laajentumissopimus"), ottaa huomioon ETA:n laajentumissopimuksella ETA-sopimukseen sisällytetyn ETA:n rahoitusjärjestelmää koskevan pöytäkirjan 38a, ottaa huomioon Norjan kuningaskunnan ja Euroopan yhteisön sopimuksen Norjan rahoitusjärjestelmästä vuosille 2004-2009, ON PÄÄTTÄNYT SEURAAVAA: 1 artikla 1. Perustetaan ETA:n rahoitusjärjestelmän välivaiheen komitea, jäljempänä "välivaiheen komitea", joka aloittaa työskentelynsä mahdollisimman nopeasti. 2. Välivaiheen komitea avustaa EFTA-valtioita vuosia 2004-2009 koskevan ETA:n rahoitusjärjestelmän täytäntöönpanon valmistelussa. 3. Välivaiheen komitea raportoi pysyvälle komitealle. 4. ETA- ja EFTA-valtioiden edustustot Euroopan unionissa voivat avustaa välivaiheen komiteaa sen työskentelyssä. 5. Välivaiheen komitea korvataan ETA:n laajentumissopimuksen voimaantulopäivänä ETA:n rahoitusjärjestelmäkomitealla. 6. Välivaiheen komitea tarkastelee ja arvioi myös ETA:n rahoitusjärjestelmän ja Norjan rahoitusjärjestelmän välistä koordinointia ja yhteensovittamista. 7. Välivaiheen komitea nimittää puheenjohtajan, jonka nimityksen pysyvä komitea vahvistaa. 2 artikla Tämä päätös tulee voimaan välittömästi. 3 artikla Tämä päätös julkaistaan Euroopan unionin virallisen lehden ETA-osastossa ja ETA-täydennysosassa. Tehty Brysselissä 4 päivänä joulukuuta 2003. EFTA-valtioiden pysyvän komitean puolesta Puheenjohtaja H. S. H. Prinz Nikolaus von Liechtenstein
Virallinen lehti nro C 090 , 20/03/1997 s. 0024 - 0024



Luettelo tutkintotodistuksista, todistuksista ja muista yleislääkärin muodollista kelpoisuutta osoittavista asiakirjoista, jotka on julkaistu Euroopan talousalueesta tehdyn sopimuksen liitteen VII 4 kohdassa tarkoitetun neuvoston direktiivin 93/16/ETY 41 artiklan mukaisesti (97/C 90/11) Neuvoston 5 päivänä huhtikuuta 1993 antaman yleislääkärin erityiskoulutusta käsittelevän direktiivin 93/16/ETY 41 artiklan sekä siihen liittyvän valvontaviranomaisen ja tuomioistuimen perustamisesta tehdyn EFTA-valtioiden (1) välisen sopimuksen 5 artiklan 1 kohdan a alakohdan mukaisesti EFTA-valtioiden on ilmoitettava EFTAn valvontaviranomaiselle direktiivin täytäntöönpanemiseksi toteuttamansa toimenpiteet. EFTA-valtioiden pysyvästä komiteasta tehdyn sopimuksen ensimmäisen pöytäkirjan 1 kohdan b alakohdan mukaisesti EFTA-valtioiden pysyvää komiteaa pyydetään heti kun valvontaviranomainen on saanut ilmoituksen julkaisemaan Euroopan yhteisöjen virallisen lehden ETA-täydennysosan ETA-osastossa tarpeellinen ilmoitus, joka sisältää kunkin EFTA-valtion hyväksymät tutkintotodistukset, todistukset ja muut muodollista kelpoisuutta osoittavat asiakirjat sekä tarpeen vaatiessa myös kyseessä olevat ammattinimikkeet. Luettelo on seuraava: 1. >TAULUKON PAIKKA> 2. >TAULUKON PAIKKA> (1) EYVL 165, 7.7.1993, s. 1.
(1)

Täytäntöönpanoasetuksessa (EU) N:o 391/2013 vahvistetaan lennonvarmistuspalvelujen yhteinen maksujärjestelmä. Yhteinen maksujärjestelmä on keskeinen tekijä pyrittäessä saavuttamaan ETA-sopimuksen liitteessä XIII olevassa 66 t kohdassa tarkoitetun säädöksen (Euroopan parlamentin ja neuvoston asetus (EY) N:o 549/2004 yhtenäisen eurooppalaisen ilmatilan toteuttamisen puitteista) 11 artiklan ja ETA-sopimuksen liitteessä XIII olevassa 66xf kohdassa tarkoitetun säädöksen (komission täytäntöönpanoasetus (EU) N:o 390/2013 lennonvarmistuspalvelujen ja verkkotoimintojen suorituskyvyn kehittämisjärjestelmästä), jäljempänä ’täytäntöönpanoasetus (EU) N:o 390/2013’, mukaisen suorituskyvyn kehittämisjärjestelmän tavoitteet.
(56)

Pyynnön esittäjä on todennut, että Norjassa 1 päivästä tammikuuta 2015 alkaen järjestetyissä 58 tarjouskilpailussa tarjouksen on jättänyt keskimäärin 3,8 tarjoajaa. (65) Norjan kilpailuviranomaisen laatimat arviot ovat vahvistaneet tämän luvun oikeaksi. (66). Vaikka palveluntarjoajien määrä vaihtelee suuresti eri sopimusten välillä (yhdestä kahdeksaan Norjan kilpailuviranomaisen tarkastelemissa 46 sopimuksessa), kilpailuviranomainen havaitsi, että joukkoliikenneviranomaiset ovat yleisesti ottaen tyytyväisiä palveluntarjoajien määrään. (67) Pyynnön esittäjä toimitti myös yksityiskohtaisia tietoja Norjan joukkoliikenneviranomaisten tarjouskilpailumenettelyistä eri alueilla. Kyseiset tiedot vahvistavat, että julkisten linja-autoliikennepalvelujen hankinta on Norjassa yleisesti ottaen luonteeltaan kilpailuun perustuvaa. (68). Yksityiskohtaisista tiedoista ja pyynnön esittäjän sisäisistä tiedoista ilmeni myös, että liikenteenharjoittaja vaihtui noin 40 prosentissa kaikista kilpailutetuista sopimuksista. (69) Tämä osoittaa, että eri liikenteenharjoittajilla on mahdollisuus kilpailla tehokkaasti.
—

ehdotettu päivämäärä on vähintään kolme työpäivää ehdotuksen jakamisesta, on todettu, että päätösehdotus on toimitettu kaikille kollegion jäsenille, vähintään kaksi kollegion jäsentä on ilmaissut hyväksyvänsä ehdotuksen eikä pyyntöä ehdotuksen käsittelemiseksi kollegion kokouksessa ole esitetty, tai
(1)

Täytäntöönpanoasetuksessa (EU) N:o 391/2013 vahvistetaan lennonvarmistuspalvelujen yhteinen maksujärjestelmä. Yhteinen maksujärjestelmä on keskeinen tekijä pyrittäessä saavuttamaan ETA-sopimuksen liitteessä XIII olevassa 66 t kohdassa tarkoitetun säädöksen (Euroopan parlamentin ja neuvoston asetus (EY) N:o 549/2004, annettu 10 päivänä maaliskuuta 2004, yhtenäisen eurooppalaisen ilmatilan toteuttamisen puitteista, jäljempänä ’puiteasetus’ (3)) 11 artiklan ja ETA-sopimuksen liitteessä XIII olevassa 66xf kohdassa tarkoitetun säädöksen (komission täytäntöönpanoasetus (EU) N:o 390/2013 (4) , annettu 3 päivänä toukokuuta 2013, lennonvarmistuspalvelujen ja verkkotoimintojen suorituskyvyn kehittämisjärjestelmästä), jäljempänä ’asetus (EU) N:o 390/2013’, mukaisen suorituskyvyn kehittämisjärjestelmän tavoitteet.
Tutkimus- ja kehitystyöhön sekä innovaatio-toimintaan myönnettävä tuki (30–37 artikla)

Tutkimus- ja kehitystyö-hön sekä innovaatio-toimintaan myönnet-tävä tuki (31 artikla)

Teollinen tutkimus (31 artiklan 2 kohdan b alakohta)

50 % / 65 % (31 artiklan 4 kohdan b alakohta)
5.

EFTA-valtioiden ja EFTAn valvontaviranomaisen edustaja on komission kanssa samaa mieltä siitä, että ehdotetun toimenpiteen kilpailuvaikutusten arvioimiseksi tarkoituksenmukaisin lähestymistapa on soveltaa ensisijaisuussääntöä ilmoituspäivämäärään perustuvaa järjestystä noudattaen ja että ehdotettua toimenpidettä on arvioitava ottaen huomioon Seagate/Samsung-liiketoimi, joka on hyväksytty 19. lokakuuta 2011 annetulla komission päätöksellä (asia COMP/M.6214 – Seagate/HDD Business of Samsung).
43.

Tuomioistuin toteaa seuraavaa: ”Siltä osin kuin valtion toimenpidettä on pidettävä korvauksena, joka on vastike edunsaajayritysten suorittamista sellaisista palveluista, jotka johtuvat julkisen palvelun velvoitteiden täyttämisestä, siten, että kyseiset yritykset eivät todellisuudessa saa taloudellista etua ja että kyseinen toimenpide ei näin ollen aseta kyseisiä yrityksiä edullisempaan kilpailutilanteeseen suhteessa niiden kilpailijayrityksiin, tällaiseen toimenpiteeseen ei sovelleta [SEUT-sopimuksen 107 artiklan 1 kohtaa]. Jotta tällaista korvausta ei tietyssä konkreettisessa tapauksessa luokiteltaisi valtiontueksi, tiettyjen edellytysten on kuitenkin täytyttävä. … Ensinnäkin edunsaajayrityksen tehtäväksi on tosiasiassa annettava julkisen palvelun velvoitteiden täyttäminen ja nämä velvoitteet on määriteltävä selvästi. … … Toiseksi ne parametrit, joiden perusteella korvaus lasketaan, on etukäteen vahvistettava objektiivisesti ja läpinäkyvästi, jotta vältettäisiin sellaisen taloudellisen edun sisältyminen korvaukseen, joka olisi omiaan suosimaan edunsaajayritystä suhteessa sen kilpailijayrityksiin. … [SEUT-sopimuksen 107 artiklan 1 kohdassa] tarkoitetun valtiontuen käsitteen alaan kuuluu myös rahoituksellinen toimenpide, jolla jäsenvaltio korvaa yrityksen kärsimiä tappioita ilman, että tällaisen korvauksen parametrit on vahvistettu etukäteen, silloin kun jälkikäteen ilmenee, että tiettyjen palvelujen toteuttaminen julkisen palvelun velvoitteiden täytäntöönpanemiseksi ei ole ollut taloudellisesti kannattavaa. … Kolmanneksi korvaus ei saa ylittää sitä, mikä on tarpeen, jotta voidaan kattaa kaikki ne kustannukset tai osa niistä kustannuksista, joita julkisen palvelun velvoitteiden täyttäminen aiheuttaa, kun otetaan huomioon kyseisestä toiminnasta saadut tulot ja kyseisten velvoitteiden täyttämisestä saatava kohtuullinen voitto … … Neljänneksi silloin, kun julkisen palvelun velvoitteiden täyttämisestä vastaavaa yritystä ei tietyssä konkreettisessa tapauksessa valita sellaisessa julkisia hankintoja koskevassa menettelyssä, jossa on mahdollista valita se ehdokas, joka kykenee tuottamaan kyseiset palvelut julkisyhteisön kannalta vähäisimmin kustannuksin, tarvittavan korvauksen taso on määritettävä tarkastelemalla sellaisia kustannuksia, joita hyvin johdetulle ja asetettujen julkisen palvelun velvoitteiden täyttämisen kannalta riittävillä kuljetusvälineillä varustetulle keskivertoyritykselle aiheutuisi kyseisten velvoitteiden täyttämisestä, kun otetaan huomioon toiminnasta saadut tulot ja kyseisten velvoitteiden täyttämisestä saatava kohtuullinen voitto” (68).
FI Euroopan unionin virallinen lehti C 84/30

Komission päätöksen 2005/15/EY 2 artiklan 1 ja 2 kohdan mukainen EFTAn valvontaviranomaisen ilmoitus

2012/C 84/05

EFTAn valvontaviranomainen vastaanotti 24. tammikuuta 2012 direktiivin 2004/17/EY 30 artiklan 5 kohdan mukaisen hakemuksen. Ensimmäinen hakemuksen vastaanottamisen jälkeinen työpäivä on 25. tammikuuta 2012.

Hakemuksen ovat tehneet Akershus Energi Vannkraft AS, E-CO Energi AS, EB Kraftproduksjon AS ja Østfold Energi AS yhdessä, ja se koskee vesivoimalla tuotetun sähkön tuotantoon ja tukkumyyntiin liittyvää toimintaa Norjassa. Direktiivin 2004/17/EY 30 artiklassa säädetään, ettei direktiiviä sovelleta, jos toiminta on suoraan avoin kilpailulle markkinoilla, joille pääsyä ei ole rajoitettu. Näiden edellytysten täyttyminen arvioidaan yksinomaan direktiivin 2004/17/EY mukaisesti eikä se vaikuta kilpailusääntöjen soveltamiseen.

EFTAn valvontaviranomaisella on tätä hakemusta koskevan päätöksen tekemiseksi kolmen kuukauden määräaika, joka alkaa edellä mainitusta työpäivästä. Määräaika umpeutuu näin ollen 25. huhtikuuta 2012.

EFTAn valvontaviranomainen katsoo, että edellä mainitusta hakemuksesta kuitenkin puuttui tärkeitä tietoja. Tämän vuoksi sekä hakijoita että Norjan hallitusta on pyydetty 17. helmikuuta 2012 päivätyillä kirjeillä toimittamaan 23. maaliskuuta 2012 mennessä lisätietoja direktiivin 2004/17/EY 30 artiklan 5 kohdan 2 alakohdan mukaisesti. Kun otetaan huomioon, että lisätietoja on pyydetty ja Norjan kilpailuviranomainen on vahvistanut 16. maaliskuuta 2011 antamassaan ja valvontaviranomaiselle yhdessä hakemuksen kanssa toimitetussa lausunnossa, että 30 artiklan 1 kohta on sovellettavissa, EFTAn valvontaviranomaisen käytössä olevaa aikaa voidaan jatkaa yhdellä kuukaudella 30 artiklan 6 kohdan kolmannen virkkeen mukaisesti.

Lopullinen määräaika päättyy näin ollen 25. toukokuuta 2012.
5.

Ammattitaitoiset työntekijät lisäävät osaltaan yritysten tuottavuutta ja kilpailukykyä. On kuitenkin monia syitä siihen, miksi työnantajat ja työntekijät saattavat investoida koulutukseen liian vähän. Työntekijät voivat rajoittaa koulutukseen investointia, jos he ovat haluttomia ottamaan riskejä, jos heillä on rahoituksen suhteen ongelmia tai jos heidän on vaikea saada hankkimansa osaamisen taso tulevien työnantajien tietoon.
FI Euroopan unionin virallinen lehti C 247/12

EFTAn valvontaviranomaisen tiedonanto kolmessa EFTA-valtiossa 1 päivästä heinäkuuta 2009 alkaen voimassa olevista valtiontuen takaisinperintäkoroista sekä viite- ja diskonttokoroista

(Julkaistu 14 päivänä heinäkuuta 2004 tehdyn valvontaviranomaisen päätöksen N:o 195/04/KOL 10 artiklan mukaisesti (EUVL L 139, 25.5.2006, s. 37, ja ETA-täydennysosa N:o 26/2006, 25.5.2006, s. 1))

2009/C 247/08

Peruskorot lasketaan 17 päivänä joulukuuta 2008 tehdyllä valvontaviranomaisen päätöksellä N:o 788/08/KOL muutettujen valvontaviranomaisen valtiontukisuuntaviivojen viite- ja diskonttokorkojen laskentamenetelmää koskevan luvun mukaisesti. Sovellettavan viitekoron määrittämiseksi peruskorkoon on lisättävä asianmukainen korkomarginaali valtiontukisuuntaviivojen mukaisesti. Diskonttokoron osalta tämä tarkoittaa, että peruskorkoon on lisättävä 100 peruspisteen suuruinen korkomarginaali. Myös takaisinperintäkorko lasketaan normaalisti lisäämällä peruskorkoon 100 peruspistettä, kuten määrätään 17 päivänä joulukuuta 2008 tehdyssä valvontaviranomaisen päätöksessä N:o 789/08/KOL, jolla muutetaan 14 päivänä heinäkuuta 2004 tehtyä valvontaviranomaisen päätöstä N:o 195/04/KOL (julkaistu EUVL:ssä L 139, 25.5.2006, s. 37, ja ETA-täydennysosassa N:o 26/2006, 25.5.2006, s. 1).
(12)

Edellä joko 8 kohdan a alakohdassa, 9 kohdassa ja 10 kohdassa tai 8 kohdan b alakohdassa ja 11 kohdassa esitettyjen edellytysten lisäksi seuraavien edellytysten on joka tapauksessa täytyttävä, jotta sakoista vapauttaminen tulee kysymykseen: a) Yritys tekee todellista (7), kokonaisvaltaista, jatkuvaa ja nopeaa yhteistyötä hakemuksensa jättämisestä lähtien koko EFTAn valvontaviranomaisen hallintomenettelyn ajan. Tämä sisältää seuraavat osat: — yrityksen on toimitettava valvontaviranomaiselle välittömästi kaikki haltuunsa saamat tai saatavillaan olevat merkitykselliset tiedot ja todisteet väitetystä kartellista; — yrityksen on oltava jatkuvasti valvontaviranomaisen käytettävissä ja vastattava nopeasti kaikkiin pyyntöihin, jotka voivat auttaa vahvistamaan tosiseikat; — yrityksen on asetettava nykyiset (ja, mahdollisuuksien mukaan, entiset) työntekijät ja johtajat valvontaviranomaisen käyttöön haastatteluja varten; — yrityksen on pidättäydyttävä väitettyyn kartelliin liittyvien merkityksellisten tietojen tai todisteiden tuhoamisesta, väärentämisestä tai kätkemisestä; sekä — yrityksen on pidättäydyttävä paljastamasta sakoista vapauttamista koskevan hakemuksen jättämistä tai sen sisältöä ennen kuin valvontaviranomainen on antanut asiaa koskevan väitetiedoksiannon (paitsi jos muusta järjestelystä on sovittu). b) Yritys lopettaa osallistumisensa väitettyyn kartelliin välittömästi sen jälkeen, kun se on jättänyt hakemuksensa, lukuun ottamatta toiminnan jatkamista siinä laajuudessa, jonka valvontaviranomainen katsoo kohtuullisessa määrin tarpeelliseksi tarkastustensa toimivuuden säilyttämiseksi; c) Harkitessaan hakemuksen jättämistä valvontaviranomaiselle yritys ei ole saanut tuhota, väärentää eikä kätkeä väitettyyn kartelliin liittyviä todisteita eikä paljastaa hakemuksensa jättämistä tai sen sisältöä muille osapuolille kuin toisille kilpailuviranomaisille.
FI Euroopan unionin virallinen lehti C 125/19

Julkisten hankintojen alalla sovellettavat vähimmäisarvot

(2008/C 125/10)

ETA-sopimuksen liitteessä XVI olevassa 2 kohdassa (1) mainitun säädöksen (31 päivänä maaliskuuta 2004 annettu Euroopan parlamentin ja neuvoston direktiivi 2004/18/EY, sellaisena kuin se on muutettuna komission asetuksella (EY) N:o 1422/2007) ja ETA-sopimuksen liitteessä XVI olevassa 4 kohdassa (2) mainitun säädöksen (Euroopan parlamentin ja neuvoston direktiivi 2004/17/EY, sellaisena kuin se on muutettuna asetuksella (EY) N:o 1422/2007) mukaisesti sovellettavat vähimmäisarvot ovat seuraavat:

EUR ISK CHF (Liechtenstein) NOK 80 000 6 828 496 127 173 642 446 133 000 11 352 374 211 426 1 068 066 206 000 17 583 377 327 471 1 654 298 412 000 35 166 754 654 943 3 308 595 750 000 64 017 150 1 192 250 6 022 928 1 000 000 85 356 200 1 589 667 8 030 571 5 150 000 439 584 430 8 186 785 41 357 440

(1) Sellaisena kuin se on viimeksi muutettuna ETA-sopimuksen liitteen XVI (Julkiset hankinnat) muuttamisesta 2 päivänä kesäkuuta 2006 tehdyillä ETA:n sekakomitean päätöksillä N:o 68/2006 ja N:o 69/2006.

(2) Ks. edellinen alaviite.
(4)

Tällä välin on saatu lisätietoja dioksiinin kaltaisten PCB-yhdisteiden esiintymisestä rehuissa ja elintarvikkeissa. Tämän seurauksena dioksiinien ja dioksiinin kaltaisten PCB-yhdisteiden yhteismäärälle on vahvistettu enimmäismäärät Maailman terveysjärjestön WHO:n toksisuusekvivalentteina ilmaistuna käyttäen WHO:n toksisuusekvivalenssikertoimia (WHO-TEF), mikä on toksikologiselta kannalta asianmukaisin tapa. Jotta uuteen järjestelyyn siirtyminen sujuisi ongelmitta, nykyisin sovellettavia dioksiinien enimmäismääriä olisi sovellettava siirtymäkauden ajan rinnakkain dioksiinien ja niiden kaltaisten PCB-yhdisteiden yhteismäärälle vahvistettujen uusien enimmäismäärien kanssa.